text: Dames de si très grant hautece
   Qu'eles sont, firent gentillece
   Quant me daignièrent commander ;
   Et certes moult en doi amer
   Humilité par cui le firent.
   Par li fu ce qu'eles me dirent
   K'à faire empreïsse ce livre.
   Diex, se il li plaist, m'en delivre
   En tel maniere et en tel point
   Que ià de mesdit n'i ait point.
   Car seur tous vices, sans mentir,
   Doit on le mesdire haïr.
   Et à ce a bonne raison ;
   Car mesdis muet de traïson,
   Et cil qui en traïson maint,
   Ce sevent bien maintes et maint,
   N'a part en Dieu ne Diex en lui.
   Or gart Diex de honte et d'anui
   Folio1v
   Ceaus qui mainent en loiauté,
   Et me doinst par sa volenté
   Que je puisse venir à chief
   De recorder de chief en chief
   La très plus merveilleuse estoire
   Qui onques fust mise en memoire.
   PageV01P004
   Bien doit estre en autorité,
   Pource qu'ele est, de verité,
   Estraite dou tans ancien,
   Dès le tans Deoclesien.
   Dire le vous vorrai briément ;
   Vez en ci le commencement.
  